**ՎԱՅՔ ՀԱՄԱՅՆՔԻ ՂԵԿԱՎԱՐԻ 2024Թ. ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅԱՆ ՎԵՐԱԲԵՐՅԱԼ ՎԱՅՔ ՀԱՄԱՅՆՔԻ ԱՎԱԳԱՆՈՒ ԱՆԴԱՄՆԵՐԻ ՀԱՄԱՅՆՔԻ ԱՎԱԳԱՆՈՒՆ ՆԵՐԿԱՅԱՑՐԱԾ ԵԶՐԱԿԱՑՈՒԹՅՈՒՆ**

Մենք՝ Վայք համայնքի ավագանու անդամներ Անուշ Արամյանս ու Արմինե Ոսկանյանս, իրականացրեցինք Վայք համայնքի 2024թ. բյուջետավարման գործընթացի առանձին փուլերի և համայնքի ղեկավարի ներկայացրած 2024թ. բյուջեի կատարման տարեկան հաշվետվության վերաբերյալ ուսումնասիրություններ, որի արդյունքում կատարեցինք հետևյալ եզրակացությունը.

1. Համայնքում բյուջեի կազմման գործընթացը հիմնականում համապատասխանում է ՀՀ օրենսդրությամբ սահմանված պահանջներին, ընթացակարգերին և մեթոդական ցուցումներին։ Բյուջեի պլանավորման գործընթացը կազմակերպվել է համայնքի զարգացման հնգամյա ծրագրի՝ ՀԶՀԾ-ի և 2024թվականի տարեկան աշխատանքային պլանի՝ ՏԱՊ-ի, ինչպես նաև նախորդ տարիների տվյալների հիման վրա: Բյուջեի պլանավորման փուլի ուսումնասիրության արդյունքում արձանագրված խնդիրները հիմնականում վերաբերում են բյուջեի նախագծի կազմման, քննարկման և հաստատման գործընթացի մասնակցայնությանն ու հրապարակայնությանը,որն ապահովվել է մասամբ։ Համայնքի բնակիչները շատ դեպքերում հետաքրքրություն չեն դրսևորում և չեն մասնակցում այն հարցերում, որոնք իրենց առօրյա գործունեությանը չեն առնչվում կամ քիչ են առնչվում։

2. 2024թ. բյուջետավարման գործընթացը համայնքում ամբողջությամբ չի հիմնվել ծրագրային բյուջետավարման մեթոդաբանության և գործիքների կիրառման վրա: Թեպետ ներդրվել են ծրագրային բյուջեի մեթոդաբանությունը, մոտեցումներն ու գործիքները, սակայն այն գործնականում լիարժեքորեն չի կիրառվել, այսինքն՝ կազմվել է ծախսային բյուջե։

3. Համայնքում 2024թ. բյուջեի կատարման գործընթացը հաշվետվությունների հրապարակման տեսանկյունից թափանցիկ է։ Բյուջեում կատարվող փոփոխությունների հրապարակայնությունն ապահովվել է համայնքապետարանի պաշտոնական համացանցային կայքէջում՝www.vayk.am, ավագանու որոշումների տեղադրման միջոցով։

4. Վայք համայնքի 2024թ. բյուջեի կատարման տարեկան հաշվետվության քննարկման և հաստատման գործընթացը թափանցիկ ու մասնակցային է եղել մասամբ։ Համայնքում բյուջեի կատարման տարեկան հաշվետվության վերաբերյալ իրականացվել են հանրային լսումներ և քննարկումներ։ Բյուջեի կատարման տարեկան հաշվետվության վերաբերյալ հանրության իրազեկման լավագույն տարբերակը եղել է համայնքապետարանի պաշտոնական համացանցային կայքէջը՝ համապատասխան որոշման տեղադրման միջոցով։

5. Համայնքի 2024թ. բյուջեի կատարման տարեկան հաշվետվության մեջ եկամտային ու ծախսային մասերում նախատեսված և փաստացի կատարված ցուցանիշները տոկոսային արտահայտությամբ բարձր են ու գոհացուցիչ:

Հիմք ընդունելով վերոգրյալը Վայք համայնքի ղեկավարի ներկայացրած 2024թ. բյուջեի կատարման տարեկան հաշվետվությանը գնահատում ենք դրական:

Վայք համայնքի ավագանու անդամներ՝ Անուշ Արամյան \_\_\_\_\_\_\_\_\_\_\_\_\_\_\_\_\_

Արմինե Ոսկանյան \_\_\_\_\_\_\_\_\_\_\_\_\_\_\_\_\_

31 հունվարի 2025թ.